उनके मुताबिक, डीएम ने सारी बात गंभीरता से सुनने के बाद एसडीएम सदर संजय कुमार का नंबर दिया और कहा कि इनसे बात कर समस्या बता दें। 7:55 बजे उन्होंने एसडीएम को फोन किया तो जवाब मिला कि अभी किसी को भेजते हैं। उसके बाद सीमा जैन ऑफिस चली गई। दोपहर डेढ़ बजे घर लौटीं तो गली में एक जेसीबी खड़ी थी, जिसने नाले से कुछ गंदगी निकाली थी। उसके बाद भी घर में पानी का स्तर बढ़ता जा रहा था। 3:30 बजे उन्होंने नगर आयुक्त और फिर डीएम को दोबारा फोन किया।